CELEX: 52018PC0571
Language: lv
Date: 2018-08-06
Title: Priekšlikums PADOMES LĒMUMS ar ko nosaka Eiropas Savienības nostāju attiecībā uz lēmuma pieņemšanu EPN komitejā, kura izveidota ar Ekonomisko partnerattiecību pagaidu nolīgumu starp Ganu, no vienas puses, un Eiropas Kopienu un tās dalībvalstīm, no otras puses, attiecībā uz Horvātijas Republikas pievienošanos Eiropas Savienībai

EIROPAS KOMISIJA
            Briselē, 6.8.2018
            COM(2018) 571 final
            2018/0301(NLE)
            Priekšlikums
            PADOMES LĒMUMS
            ar ko nosaka Eiropas Savienības nostāju attiecībā uz lēmuma pieņemšanu EPN komitejā, kura izveidota ar Ekonomisko partnerattiecību pagaidu nolīgumu starp Ganu, no vienas puses, un Eiropas Kopienu un tās dalībvalstīm, no otras puses, attiecībā uz Horvātijas Republikas pievienošanos Eiropas Savienībai
            
               
         
         
            
               PASKAIDROJUMA RAKSTS
            
            
               1.PRIEKŠLIKUMA PRIEKŠMETS
            
            
               
                  Pievienotais priekšlikums attiecas uz tāda lēmuma pieņemšanu, ar ko nosaka Eiropas Savienības (“Savienība”) nostāju attiecībā uz lēmuma pieņemšanu EPN komitejā, kura izveidota ar Ekonomisko partnerattiecību pagaidu nolīgumu starp Ganu, no vienas puses, un Eiropas Kopienu un tās dalībvalstīm, no otras puses (“nolīgums”), attiecībā uz Horvātijas Republikas pievienošanos Eiropas Savienībai.
               
               
                  2.
                        PRIEKŠLIKUMA KONTEKSTS
               
               
                  2.1.
                        Ekonomisko partnerattiecību pagaidu nolīgums starp Ganu un ES 
               
               
                  Nolīgums starp Ganu, no vienas puses, un Eiropas Kopienu un tās dalībvalstīm, no otras puses
                     1
                  , ir noslēgts nolūkā izveidot sākotnēju satvaru pilnam ekonomiskās partnerības nolīgumam saskaņā ar Kotonū nolīgumu. Nolīgumu provizoriski piemēro kopš 2016. gada 15. decembra.
               
               
                  2.2.
                        EPN komiteja
               
               
                  EPN komiteja ir nolīguma kopīgā institucionālā struktūra. Nolīguma 73. pantā noteikts, ka EPN komiteja ir atbildīga par visu šā nolīguma aptverto jomu pārvaldību un visu šajā nolīgumā minēto uzdevumu izpildi. EPN komiteja savus lēmumus pieņem konsensa ceļā. Ganas un ES EPN komitejas darbība ir aprakstīta tās reglamentā, par kuru Puses vienojās EPN komitejas pirmajā sanāksmē 2018. gada janvārī.
               
               
                  2.3.
                        EPN komitejas paredzētais akts
               
               
                  Savā otrajā sanāksmē [datums] EPN komitejai būtu jāpieņem lēmums attiecībā uz Horvātijas Republikas pievienošanos Savienībai (“paredzētais akts”).
               
               
                  Nolīguma 77. pantā noteikts, ka EPN komiteja var lemt par pārejas posma vai grozījumu izdarīšanas pasākumiem, kas varētu būt vajadzīgi sakarā ar jaunu ES dalībvalstu pievienošanos.
               
               
                  Paredzētā akta mērķis ir izdarīt nolīgumā grozījumus pēc Horvātijas Republikas pievienošanās Savienībai.
               
               
                  Paredzētais akts Pusēm būs saistošs saskaņā ar nolīguma 77. panta 3. punktu, kurā noteikts: “Līgumslēdzējas puses izskata jaunu ES dalībvalstu pievienošanās ietekmi uz šo nolīgumu. EPN komiteja var lemt par pārejas posma vai grozījumu izdarīšanas pasākumiem, kas varētu būt nepieciešami.”
               
               
                  3.
                        ES VĀRDĀ IEŅEMAMĀ NOSTĀJA
               
               
                  Horvātijas Republika ir pievienojās Savienībai 2013. gada 1. jūlijā. Pievienošanās klauzula nolīguma 77. panta 2. punktā paredz, ka nolīgumam Horvātija pievienojas, deponējot pievienošanās aktu. Horvātija savu aktu par pievienošanos nolīgumam deponēja Savienības Padomes Ģenerālsekretariātā 2017. gada 22. martā. Lai izdarītu turpmākus grozījumus, kas vajadzīgi sakarā ar pievienošanos, dalības klauzula paredz EPN komitejas lēmuma pieņemšanu.
               
               
                  Tāpēc Savienībai vajadzētu noteikt nostāju, kas jāieņem attiecībā uz EPN komitejas lēmuma pieņemšanu par nolīguma grozījumiem, kas ir vajadzīgi pēc Horvātijas Republikas pievienošanās Savienībai.
               
               
                  Šā Padomes lēmuma priekšlikuma pielikumā ietverts lēmuma projekts, kas jāpieņem EPN komitejai. 
               
               
                  Nolīgums ir piemērojams, no vienas puses, teritorijās, kurās piemēro Līgumu par Eiropas Savienības darbību (LESD) un saskaņā ar minētajā Līgumā paredzētajiem nosacījumiem, un, no otras puses, Ganas teritorijā. 
               
               
                  4.
                        JURIDISKAIS PAMATS
               
            
         
         
            
               
                  4.1.
                        Procesuālais juridiskais pamats
               
               
                  4.1.1.
                        Principi
               
               
                  LESD 218. panta 9. punktā ir paredzēti lēmumi, ar ko nosaka “nostāju, kas Savienības vārdā jāapstiprina kādā ar nolīgumu izveidotā struktūrā, ja šāda struktūra ir tiesīga pieņemt lēmumus ar juridiskām sekām, izņemot lēmumus, kas papildina vai groza attiecīgajā nolīgumā noteikto iestāžu sistēmu”.
               
               
                  Jēdziens “lēmumi ar juridiskām sekām” ietver aktus, kam ir juridiskas sekas saskaņā ar starptautisko tiesību normām, kuras reglamentē attiecīgo procedūru. Te ietilpst arī instrumenti, kas nav saistoši saskaņā ar starptautiskajām tiesībām, bet kas “var būtiski ietekmēt Savienības likumdevēja pieņemtā tiesiskā regulējuma saturu”
                     2
                  .
               
               
                  4.1.2.
                        Piemērojamība šajā gadījumā
               
               
                  EPN komiteja ir struktūra, kas izveidota ar nolīgumu tā īstenošanas nolūkā.
               
               
                  Nolīguma 77. pantā paredzēts, ka EPN komiteja var lemt par pārejas posma pasākumiem vai vajadzīgajiem nolīguma grozījumiem, ja Eiropas Savienībai pievienojas jauna dalībvalsts.
               
               
                  Aktam, kuru EPN komiteja ir aicināta pieņemt, būs juridiskas sekas. Paredzētais akts saskaņā ar nolīguma 77. pantu būs saistošs starptautisko tiesību sistēmā, jo ar to tiks grozīts starptautisks nolīgums, kas jau ir saistošs Savienībai.
               
               
                  Paredzētais akts nepapildina un negroza nolīgumā noteikto iestāžu sistēmu.
               
               
                  Tāpēc ierosinātā lēmuma procesuālais juridiskais pamats ir LESD 218. panta 9. punkts.
               
               
                  4.2.
                        Materiālais juridiskais pamats 
               
               
                  4.2.1.
                        Principi
               
               
                  Saskaņā ar LESD 218. panta 9. punktu pieņemama lēmuma materiālais juridiskais pamats primāri ir atkarīgs no mērķa un satura, kāds ir paredzētajam aktam, par kuru Savienības vārdā tiek ieņemta nostāja. Ja paredzētajam aktam ir divi mērķi vai divi komponenti un viens ir atzīstams par galveno, bet otrs nav būtisks, tad lēmums, ko pieņem saskaņā ar LESD 218. panta 9. punktu, jābalsta uz viena materiālā juridiskā pamata, proti, tā, ko prasa galvenais vai dominējošais mērķis vai komponents.
               
               
                  4.2.2.
                        Piemērojamība šajā gadījumā
               
               
                  Paredzētā akta mērķis un saturs orientējas uz tirdzniecību un ar tirdzniecību saistītiem jautājumiem. Tādēļ paredzētā lēmuma materiālais juridiskais pamats ir LESD 207. pants.
               
               
                  4.3.
                        Secinājums
               
               
                  Šā Padomes lēmuma juridiskais pamats ir LESD, jo īpaši tā 207. pants sasaistē ar 218. panta 9. punktu. 
               
               
                  5.
                        PAREDZĒTĀ AKTA PUBLICĒŠANA
               
            
            
               Tā kā ar EPN komitejas lēmumu nolīgums tiks grozīts, tas pēc pieņemšanas būtu jāpublicē Eiropas Savienības Oficiālajā Vēstnesī.
            
            
               2018/0301 (NLE)
            
         
         
            
               Priekšlikums
            
            
               PADOMES LĒMUMS
            
            
               ar ko nosaka Eiropas Savienības nostāju attiecībā uz lēmuma pieņemšanu EPN komitejā, kura izveidota ar Ekonomisko partnerattiecību pagaidu nolīgumu starp Ganu, no vienas puses, un Eiropas Kopienu un tās dalībvalstīm, no otras puses, attiecībā uz Horvātijas Republikas pievienošanos Eiropas Savienībai
            
            
               EIROPAS SAVIENĪBAS PADOME,
            
            
               ņemot vērā Līgumu par Eiropas Savienības darbību un jo īpaši tā 207. pantu un 218. panta 9. punktu,
            
            
               ņemot vērā Ekonomisko partnerattiecību pagaidu nolīgumu starp Ganu, no vienas puses, un Eiropas Kopienu un tās dalībvalstīm, no otras puses
                  3
                (“nolīgums”),
            
            
               ņemot vērā Eiropas Komisijas priekšlikumu,
            
            
               tā kā:
            
            
               (1)Nolīgumu provizoriski piemēro kopš 2016. gada 15. decembra.
            
            
               (2)2011. gada 9. decembrī tika parakstīts Līgums par Horvātijas Republikas pievienošanos Eiropas Savienībai (“Savienība”), un 2013. gada 1. jūlijā tas ir stājies spēkā. 
            
            
               (3)Nolīgumam Horvātijas Republika pievienojās 2017. gada 8. novembrī, deponējot savu pievienošanās aktu.
            
            
               (4)Nolīguma 77. pantā noteikts, ka EPN komiteja var lemt par grozījumu izdarīšanas pasākumiem, kas varētu būt nepieciešami pēc jaunu dalībvalstu pievienošanās Savienībai.
            
            
               (5)Ir lietderīgi noteikt Savienības nostāju attiecībā uz EPN komitejas lēmuma pieņemšanu [datums] par nolīguma grozījumiem, kas ir vajadzīgi pēc Horvātijas Republikas pievienošanās Savienībai,
            
            
               IR PIEŅĒMUSI ŠO LĒMUMU.
            
            
               1. pants
            
            
               Savienības nostāju attiecībā uz tāda lēmuma pieņemšanu, ko pieņem gadskārtējās sanāksmes laikā [datums] EPN komitejā, kura izveidota ar Ekonomisko partnerattiecību pagaidu nolīgumu starp Ganu, no vienas puses, un Eiropas Kopienu un tās dalībvalstīm, no otras puses, attiecībā uz Horvātijas Republikas pievienošanos Eiropas Savienībai, balsta uz šim lēmumam pievienoto EPN komitejas lēmuma projektu.
            
            
               2. pants
            
            
               Pēc EPN komitejas lēmuma pieņemšanas to publicē Eiropas Savienības Oficiālajā Vēstnesī.
            
            
               3. pants
            
            
               Šis lēmums ir adresēts Komisijai.
            
         
         
            
               Briselē,
            
            
               
                     Padomes vārdā –
               
               
                     priekšsēdētājs
               
            
         
         
            
                  
                     (1)
                  
                        OV L 287, 21.10.2016., 3.–319. lpp.
               
               
                  
                     (2)
                  
                        Tiesas 2014. gada 7. oktobra spriedums Vācija/Padome (OIV), C-399/12, ECLI:EU:C:2014:2258, 61.–64. punkts.
               
               
                  
                     (3)
                  
                        OV L 287, 21.10.2016., 1.–2. lpp.
               
            
      
    ---documentbreak--- 
      
         
               EIROPAS KOMISIJA
            Briselē,6.8.2018
            COM(2018) 571 final
            PIELIKUMS
            EMPTY
            Priekšlikums Padomes lēmumam,
            ar ko nosaka Eiropas Savienības nostāju attiecībā uz lēmuma pieņemšanu EPN komitejā, kura izveidota ar Ekonomisko partnerattiecību pagaidu nolīgumu starp Ganu, no vienas puses, un Eiropas Kopienu un tās dalībvalstīm, no otras puses, attiecībā uz Horvātijas Republikas pievienošanos Eiropas Savienībai
            
               
         
         
            
               PIELIKUMS
            
            
               Projekts
            
            
               Ar Ekonomisko partnerattiecību pagaidu nolīgumu starp Ganu, no vienas puses, un Eiropas Kopienu un tās dalībvalstīm, no otras puses, izveidotās
            
            
               EPN KOMITEJAS LĒMUMS Nr. …/2018
            
            
               [datums]
            
            
               attiecībā uz Horvātijas Republikas pievienošanos Eiropas Savienībai
            
            
               EPN KOMITEJA,
            
            
               ņemot vērā Ekonomisko partnerattiecību pagaidu nolīgumu starp Ganu, no vienas puses, un Eiropas Kopienu un tās dalībvalstīm, no otras puses (“nolīgums”), kas parakstīts Briselē 2016. gada 28. jūlijā un ko provizoriski piemēro no 2016. gada 15. decembra, un jo īpaši tā 76., 77. un 81. pantu,
            
            
               ņemot vērā Līgumu par Horvātijas Republikas pievienošanos Eiropas Savienībai (“Savienība”) un Aktu par pievienošanos nolīgumam, ko Horvātijas Republika deponējusi 2017. gada 8. novembrī,
            
            
               tā kā:
            
            
               (1)Nolīgums ir piemērojams, no vienas puses, teritorijās, kurās piemēro Līgumu par Eiropas Savienības darbību (LESD) un saskaņā ar minētajā Līgumā paredzētajiem nosacījumiem, un, no otras puses, Ganas teritorijā.
            
            
               (2)Nolīguma 77. pantā noteikts, ka EPN komiteja var lemt par grozījumu izdarīšanas pasākumiem, kas varētu būt nepieciešami sakarā ar jaunu dalībvalstu pievienošanos Savienībai,
            
            
               IR PIEŅĒMUSI ŠO LĒMUMU.
            
            
               1. pants
            
            
               Horvātijas Republika, būdama nolīguma Puse, tādā pašā veidā kā pārējās Savienības dalībvalstis attiecīgi pieņem un ņem vērā nolīguma, kā arī tam pievienoto pielikumu, protokolu un deklarāciju tekstu.
            
            
               2. pants
            
            
               Nolīgumu groza šādi: nolīguma 81. pantu aizstāj ar šādu: 
            
            
               “81. pants
            
            
               Autentiskās valodas
            
         
         
            
               Šis nolīgums ir sagatavots divos eksemplāros angļu, bulgāru, čehu, dāņu, franču, grieķu, holandiešu, horvātu, igauņu, itāļu, latviešu, lietuviešu, maltiešu, poļu, portugāļu, rumāņu, slovāku, slovēņu, somu, spāņu, ungāru, vācu un zviedru valodā, un visi teksti ir vienlīdz autentiski.”
            
            
               3. pants
            
            
               Eiropas Savienība nosūta Ganas Republikai nolīgumu horvātu valodas redakcijā.
            
            
               4. pants
            
            
               Nolīguma noteikumus piemēro no Ganas Republikas uz Horvātijas Republiku vai no Horvātijas Republikas uz Ganas Republiku eksportētām precēm, kuras atbilst izcelsmes noteikumiem, kas ir spēkā nolīguma Pušu teritorijā, un kuras 2016. gada 15. decembrī bija tranzītā vai pagaidu glabāšanā, muitas noliktavā vai brīvajā zonā Ganas Republikā vai Horvātijas Republikā.
            
            
               Šā panta 1. punktā minētajos gadījumos piemēro preferenciālo režīmu ar nosacījumu, ka četru mēnešu laikā no šā lēmuma spēkā stāšanās dienas importētājvalsts muitas iestādēm ir iesniegts izcelsmes apliecinājums, ko ar atpakaļejošu spēku ir izdevušas eksportētājvalsts muitas iestādes.
            
            
               5. pants
            
            
               Ganas Republika apņemas saistībā ar Horvātijas Republikas pievienošanos Savienībai necelt prasības un nesniegt pieprasījumus vai iesniegumus, kā arī negrozīt un neatcelt nekādas koncesijas atbilstīgi GATT 1994 XXIV panta 6. punktam un XXVIII pantam vai GATS XXI pantam.
            
            
               6. pants 
            
            
               Šis lēmums stājas spēkā tā parakstīšanas dienā.
            
            
               Tomēr 3. un 4. pantu piemēro no 2016. gada 15. decembra.
            
            
               Sagatavots xxx [datums]
            
            
                     
                        Ganas Republikas vārdā – 
                     
                  
                  
                     
                        Eiropas Savienības vārdā –